google/wiki40b huggingface dataset:
Υποβολέας

Ο υποβολέας είναι ο συντελεστής μιας θεατρικής παράστασης ο οποίος, κατά τη διάρκεια μιας πρόβας ή και της ίδιας της παράστασης, υπενθυμίζει σε ηθοποιό τα λόγια του ρόλου του στο έργο αν αυτός ή αυτή τα ξεχάσει. Επίσης, μπορεί να του θυμίσει να μετακινηθεί επάνω στη σκηνή, στη θέση που έπρεπε να βρίσκεται σύμφωνα με την εκάστοτε σκηνοθεσία του έργου που παίζεται. Στην όπερα, ο υποβολέας εκφέρει τις πρώτες λέξεις κάθε φράσεως (σιωπηλά ή με πολύ χαμηλή φωνή) «προληπτικά», λίγα δευτερόλεπτα πριν έρθει η σειρά του τραγουδιστή να τις τραγουδήσει.
Η θέση του υποβολέα είναι είτε στο υποβολείο, έναν μικρό ειδικό χώρο κάτω από το εμπρόσθιο μέρος της σκηνής του θεάτρου, μεταξύ κοινού και ηθοποιών, με άνοιγμα μόνο προς την πλευρά των ηθοποιών, έτσι ώστε ο υποβολέας να είναι αθέατος από το κοινό. Εναλλακτικά μπορεί να βρίσκεται στην άκρη της σκηνής, στη λεγόμενη «γωνία του υποβολέα» ή «πλευρά του υποβολέα». Στην αγγλοσαξονική θεατρική παράδοση αυτή η πλευρά είναι η δεξιά όπως βλέπουν οι θεατές. Η σύγχρονη τεχνολογία έχει διευκολύνει το έργο του υποβολέα, με τη χρήση μικρών οθονών που δείχνουν στους ηθοποιούς ή τραγουδιστές τα λόγια, καθώς και κλιματισμού για το κουβούκλιο. Η παραδοσιακή δυσκολία του έργου αυτού φαίνεται από την ιστορία που αφηγείται ο Αμερικανός υποβολέας Φίλιπ Άιζενμπεργκ (Philip Eisenberg) σχετικά με μία παράσταση όπου η Μαρία Κάλλας ήθελε δυνατότερη φωνή από τον υποβολέα. Η Κάλλας προσποιήθηκε μία υπόκλιση ακριβώς μπροστά στο υποβολείο και, χωρίς να το προσέξει το ακροατήριο, είπε στον υποβολέα στα ιταλικά (τη γλώσσα της όπερας): più forte!, δηλαδή «πιο δυνατά».
Σήμερα πλέον, στο επαγγελματικό θέατρο πρόζας δεν χρησιμοποιείται υποβολέας κατά τη διάρκεια των παραστάσεων. Αν προκύψει απόλυτη ανάγκη, το έργο του υποβολέα μπορεί να γίνει, πολύ διακριτικά, από κάποιον άλλο ηθοποιό που βρίσκεται πάνω στη σκηνή.
1576 Φαβιόλα

Φυσικά χαρακτηριστικά

Η μέση διάμετρος της Φαβιόλας εκτιμάται σε 27,25 χιλιόμετρα. O φασματικός τύπος της είναι BU (κατά Tholen), ενώ το γεωμετρικό άλβεδό της είναι 0,0913. Η Φαβιόλα περιστρέφεται γύρω από τον εαυτό της μία φορά κάθε 6 ως 7 ώρες περίπου.
Βιλανέλα

Βιλανέλα ονομάζεται το εύθυμο και ελαφρού ρυθμού ποίημα, το οποίο προέρχεται από την ιταλική λαϊκή ποίηση.

Ιστορία

Η βιλανέλα καλλιεργήθηκε κατά τον 15ο και 17ο αιώνα. Στην αρχή «βιλανέλες» τραγουδούσαν οι χωρικοί (Villani) της Ιταλίας, και τα θέματα τους ήταν κυρίως παρμένα από την ποιμενική ζωή, χωρίς να έχουν σταθερή ποιητική μορφή.
Αργότερα το είδος αυτό υιοθετήθηκε από την έντεχνη ποίηση όχι μόνο την ιταλική αλλά και άλλων ευρωπαϊκών χωρών, ιδιαίτερα τη γαλλική villanelle.

Μορφή

Η βιλανέλα κατά την πρωιμότερη μορφή της παρουσίαζε σημαντική ποικιλία ως προς τον αριθμό των στροφών και το είδος της ομοιοκαταληξίας. Τελικώς, όμως, επικράτησαν μόνο δύο μορφές, αυτές των 19 και των 13 στίχων αντίστοιχα.
Η πρώτη μορφή αποτελείται από έξι στροφές, από τις οποίες οι πρώτες πέντε είναι τρίστιχες, με ομοιοκαταληξία α β α, ενώ η τελευταία είναι τετράστιχη στροφή, με ομοιοκαταληξία α β α α. Ο πρώτος στίχος της πρώτης στροφής επαναλαμβάνεται ως τρίτος της δεύτερης και της τέταρτης, και ο τρίτος στίχος πάλι της πρώτης στροφής επαναλαμβάνεται ως τρίτος της τρίτης και της πέμπτης.
Η δεύτερη μορφή αποτελείται από τέσσερις στροφές και παρουσιάζει δύο τύπους.
Στον πρώτο τύπο, οι τρεις πρώτες στροφές είναι τρίστιχες και η τελευταία τετράστιχη. Ο πρώτος στίχος της πρώτης στροφής, επαναλαμβάνεται ως τρίτος της δεύτερης στροφής και ως τρίτος της τέταρτης. Ο τρίτος στίχος της πρώτης στροφής, επαναλαμβάνεται ως τρίτος της τρίτης στροφής και ως τέταρτος της τέταρτης.
Στο δεύτερο τύπο, η πρώτη στροφή είναι τετράστιχη και οι υπόλοιπες τρίστιχες. Ο πρώτος στίχος της πρώτης στροφής επαναλαμβάνεται ως δεύτερος της δεύτερης στροφής και ως δεύτερος της τέταρτης. Ο τρίτος στίχος της πρώτης στροφής, επαναλαμβάνεται ως δεύτερος της τρίτης και ως τρίτος της τέταρτης στροφής.

Νεοελληνική λογοτεχνία

Στη νεοελληνική λογοτεχνία καλλιεργήθηκε το εν λόγω ποιητικό είδος από το Μάρκο Τσιριμώκο και το Γιάννη Σαραλή.

Ακολουθεί η βιλανέλα με τίτλο «Η Φρόσω» του Γιάννη Σαραλή, η οποία είναι βασισμένη στον πρώτο τύπο της δεύτερης μορφής.
Βγήκε η Φρόσω στο σεργιάνι,

Σαν την πούλια και γελάει

Με το κόκκινο φουστάνι.
Με τα φρύδια της γαϊτάνι

Και τον Κύρη της στο πλάι,

Βγήκε η Φρόσω στο σεργιάνι.
Με τα χρυσικά γιορτάνι

Πως βεργολυγάει και πάει,

Με το κόκκινο φουστάνι!
Κι ο Στρατής του κυρ Μαργιάνη,

Στο κρασοπουλειό τα σπάει.

Βγήκε η Φρόσω στο σεργιάνι,

Με το κόκκινο φουστάνι!
Ακολουθεί η βιλανέλα με τίτλο «Στο χορό» του Μάρκου Τσιριμώκου, η οποία είναι βασισμένη στο δεύτερο τύπο της δεύτερης μορφής.
Λαχταρούσε να τον σύρει

πρώτη πρώτη το χορό

στ' Άη-Θωμά το πανηγύρι

τον συρτό για το χατήρι
του καλού της η Μαριώ

λαχταρούσε να τον σύρει.

Με την μάνα και τον Κύρη
φτάσανε από το χωριό

στ' Άη-Θωμά το πανηγύρι.

Κι όλο πλήθαιναν οι γύροι
τον καλό της σα γαμπρό

λαχταρούσε να τον σύρει

στ' Άη-Θωμά το πανηγύρι.
Κύπελλο Ελλάδας πετοσφαίρισης γυναικών 2007-2008

Το Κύπελλο Ελλάδος πετοσφαίρισης γυναικών 2007−2008, ήταν το 10ο στην ιστορία του θεσμού. Στην Α' φάση μετείχαν οι ομάδες που κατέλαβαν τις θέσεις 5-12 στο τέλος του Α' γύρου του πρωταθλήματος, ενώ οι τέσσερις πρώτες προκρίθηκαν απευθείας στα προημιτελικά. Κυπελλούχος αναδείχθηκε η ομάδα του Παναθηναϊκού για 3η φορά στην ιστορία της.

Final−4

Ιεράπετρα Κρήτης, 6 και 7 Μαρτίου 2008.
Ερύμανθος ποταμός

Περιγραφή

Οι πηγές του βρίσκονται στην νοτιοανατολική πλευρά του όρους Ερυμάνθου στην Αχαΐα και έχει συνολικό μήκος περίπου 60 χλμ. Υπάρχουν αναφορές ότι ονομαζόταν και "Ντουάνα".
Στην αρχική του πορεία έχει την ονομασία Νουσαΐτικο, αν και εσφαλμένα καθώς ο κύριος κλάδος του ποταμού είναι ο χείμαρρος "Στένωμα" που κατέρχεται από την περιοχή του χωριού Αγράμπελα (πρώην: Πορετσό), και έχει κατεύθυνση νοτιοανατολική μέχρι το χωριό Τριπόταμα που εκεί ενώνεται με τα νερά του Αροανίου και του Σειραίου που πηγάζουν από την ευρύτερη ορεινή περιοχή. Μετά τα Τριπόταμα, ο ποταμός ρέει εκτός των ορίων της Αχαΐας και γίνεται o κάτω ρους του το φυσικό σύνορο ανάμεσα στον Νομό Ηλείας και στον Νομό Αρκαδίας, έχοντας νοτιοδυτική κατεύθυνση, μέχρι περίπου την περιοχή μεταξύ των χωριών Κούμανι Ηλείας και Βιδιάκι Αρκαδίας, που από εκεί και στη συνέχεια ρέει από βορρά προς νότο μέχρι να εκβάλλει στον Αλφειό, νοτιοδυτικά της τεχνητής λίμνης Λάδωνα και ανατολικά της Αρχαίας Ολυμπίας, στην κεντρο-βορειοδυτική Πελοπόννησο. Αποτελεί τον δυτικότερο ποταμό της Αρκαδίας
Ο ποταμός συνθέτει ένα φυσικό περιβάλλον ανάμεσα από το ανάγλυφο του ορεινού συγκροτήματος της οροσειράς του Ερυμάνθου κατά κύριο λόγο και άλλων ορεινών όγκων στην νότια ροή του, με πολλά παραδοσιακά γεφύρια, παλιούς νερόμυλους και τον υδάτινο και παρόχθιο πλούτο του. Είναι ορμητικός και στα νερά του πραγματοποιούνται αγώνες κανόε-καγιάκ και ράφτινγκ.

Ιστορικά στοιχεία

Αξιοσημείωτο είναι ότι ο ποταμός Ερύμανθος αναφέρεται και στους αρχαίους Ορφικούς ύμνους. Επίσης ενδεικτικό της σημασίας του ποταμού στην αρχαιότητα, είναι ότι κοντά στις όχθες του είχε κτιστεί η ισχυρή οικονομικά πόλη-κράτος Ψωφίς στην οποία λατρευόταν ως Θεός.
Χαρακτηριστικά είναι τα πέτρινα γεφύρια του που φτιάχτηκαν τον 18ο και 19ο αιώνα, όπως π.χ. το Παραλογγίτικο, το Πουρνογιόφυρο ή Πρινογιόφυρο, του Σεϊντάγα, το Τουρκογέφυρο στο "Δομοκό", στα Τριπόταμα κ.ά.
Μαρκ Φορνέ Μολνέ

Καριέρα

Γεννήθηκε στην Ανδόρρα Λα Βέγια στις 30 Δεκεμβρίου του 1946. Έγινε πρωθυπουργός στις 7 Δεκεμβρίου του 1994 και διαδέχθηκε τον Όσκαρ Ρίμπας Ρέιγκ στο αξίωμα αυτό. Υπηρέτησε δύο συνεχείς πρωθυπουργικές θητείες. Οι Φιλελεύθεροι του Μολνέ αναδείχθηκαν νικητές στις εκλογές που διεξήχθησαν στις 16 Φεβρουαρίου του 1997, κερδίζοντας 16 επί συνόλου 28 εδρών στο Γενικό Συμβούλιο. Η εκλογική νίκη για τον Μολνέ επαναλήφθηκε στις εκλογές στις 4 Μαρτίου του 2001, κατά τις οποίες το Φιλελεύθερο Κόμμα κέρδισε 15 επί συνόλου 28 εδρών. Το 2005 o Μολνέ προκήρυξε εκλογές, στις οποίες αποφάσισε να μην λάβει μέρος. Το κόμμα του κέρδισε ξανά στις εκλογές εκείνες, στις 24 Απριλίου του 2005, με 14 επί συνόλου 28 εδρών. Τον διαδέχθηκε ο Αλμπέρτ Πιντάτ στις 30 Μαρτίου του 2005.
Qatar Airways

Ιστορία

Η Qatar Airways ιδρύθηκε στις 22 Νοεμβρίου 1993 και η λειτουργία της ξεκίνησε στις 20 Ιανουαρίου 1994.
Τον Ιανουάριο του 2015, η αεροπορική εταιρεία συνήψε μια εντολή για τέσσερα Boeing 777Fs σε μια συμφωνία αξίας 1,24 δισεκατομμυρίων δολαρίων ΗΠΑ. Επίσης, η Qatar Airways έλαβε δικαιώματα αγοράς σε τέσσερα επιπλέον αεροσκάφη αυτού του είδους.
Τον Ιανουάριο του 2016, ο αερομεταφορέας έλαβε τον πρώτο αεροσκάφος cargo Boeing 747.
Την 1 Σεπτεμβρίου 2017, ανακοινώθηκε ότι η Qatar Airways αγόρασε το 49% της AQA Holding, νέου μετόχου της Air Italy.

Προορισμοί

Μια πτήση Qatar Airways Boeing 777-300ER σε αεροσκάφος Oneworld προσγειώνεται στο αεροδρόμιο Heathrow το 2014.
Δεκατέσσερις προορισμοί προστέθηκαν στο δίκτυο της Qatar Airways κατά τη διάρκεια του 2012, όπως η Αντίς Αμπέμπα, η Βαγδάτη, το Βελιγράδι, το Erbil, το Γασίμι, το Κιγκάλι, το Κιλιμιντζάρο, το Μαπούτο, η Μομπάσα, το Περθ, η Αγία Πετρούπολη, η Βαρσοβία, το Γιανγκόν και το Ζάγκρεμπ.
Στις 8 Οκτωβρίου 2012, η ​​Qatar Airways ανακοίνωσε ότι θα συμμετάσχει στο Oneworld τους επόμενους 18 μήνες. Η είσοδος του αερομεταφορέα στη συμμαχία ήταν καθοδηγημένη από τη British Airways. Η τελετή ένταξης πραγματοποιήθηκε στις 29 Οκτωβρίου 2013.
Από τον Ιούνιο του 2017, όλες οι πτήσεις της Qatar Airways απαγορεύεται να κάνει πτήση και να μπει στον εναέριο χώρο των ΗΑΕ, της Σαουδικής Αραβίας, του Μπαχρέιν και της Αιγύπτου λόγω της διπλωματικής κρίσης του 2017.
Ζαχαρίας Γεργανός

Βιογραφικά στοιχεία

Γεννήθηκε στην Άρτα από σημαντικούς γονείς. Περιηγήθηκε στην Γερμανία και ασπάστηκε το Λουθηροκαλβινιστικό δόγμα. Το 1622 βρισκόμενος στην Βιτεμβέργη όπου διέτριβε, εξέδωσε την Καινή Διαθήκη. Επέστρεψε στην Κωνσταντινούπολη, όπου προχειρίστηκε μητροπολίτης Ναυπάκτου και Άρτας. Έγραψε κατήχηση, την οποία ανέτρεψε δια μακρών ο λατινόφρονας Κρητικός Ματθαίος Καρυόφυλος.
Δασοψάλτης

Περιγραφή

Τα 113 είδη της οικογένειας είναι μικρά, δραστήρια πουλιά που συνήθως απαντούν σε δασώδεις περιοχές, βάλτους, καθώς και σε ξερούς θαμνότοπους. Τα περισσότερα έχουν λαμπρά χρώματα, τουλάχιστον κατά την αναπαραγωγική περίοδο, όλα έχουν κοντές φτερούγες και μικρά λεπτά ράμφη και το κελάηδημά τους είναι μάλλον μονότονο, σαν βόμβος.

Συνήθειες

Τυπικά, οι δασοψάλτες τρέφονται με έντομα που βρίσκουν στα φυλλώματα.
Η φωλιά τους συνήθως είναι ένα απλό κοίλωμα σ' έναν θάμνο ή σ' ένα δένδρο ενώ μερικά είδη φτιάχνουν μια θολωτή φωλιά κοντά ή πάνω στο έδαφος και εναποθέτουν 2 έως 5 (σπανιότερα 6) αβγά, ομοιόχρωμα ή κηλιδωτά.
Πραγματοποιούν μεγάλες εποχικές μεταναστεύσεις.Τα είδη που φωλιάζουν στη Β. Αμερική ξεχειμωνιάζουν σε τροπικά κλίματα της Ν. Αμερικής.
Φαινόμενο Ντόπλερ

Ανάλυση

Είναι σημαντικό να τονίσουμε ότι η συχνότητα του εκπεμπόμενου κύματος δεν αλλάζει. Αυτό που αλλάζει είναι η συχνότητα που αντιλαμβάνεται ο παρατηρητής, δηλαδή η συχνότητα με την οποία φτάνουν σ' αυτόν τα μέτωπα του κύματος. Ειδικότερα, στην περίπτωση που κινείται η πηγή ως προς το μέσο διάδοσης, αλλάζει και το μήκος κύματος (η απόσταση που «μετράει» ο παρατηρητής ανάμεσα σε δύο διαδοχικά μέτωπα κύματος), ενώ όταν η πηγή είναι ακίνητη το μήκος κύματος δεν μεταβάλλεται.
Ας αναλύσουμε ξεχωριστά κάθε μια από τις δύο περιπτώσεις:
Δημοψήφισμα του Σιλχέτ (1947)

Παρασκήνιο

Η διαίρεση της Ινδίας είχε οριστεί να γίνει με βάσει τις θρησκευτικές γραμμές. Οι περιοχές με Μουσουλμανική πλειοψηφία θα προσαρτούνταν στο Πακιστάν, ενώ οι περιοχές με Ινδουιστική πλειοψηφία θα παρέμεναν στην Ινδία. Το Σιλέτ ήταν μια επαρχία με πλειοψηφία Μουσουλμάνων στο Ασσάμ. Ως σύνολο, το Ασσάμ αποτελούσε επαρχία με Ινδουιστική πλειοψηφία. Στο Σιλέτ η κύρια γλώσσα ήταν η τοπική Σιλέτι και τα Βεγγαλικά, ενώ στην υπόλοιπη επαρχία η κυρίαρχη γλώσσα ήταν τα Ασσαμικά. Η Κυβέρνηση του Ασσάμ πίστευε ότι η απόσχιση του Σιλέτ θα καθιστούσε τη πολιτεία πιο ομοιογενή και ισχυρότερη. Το 1946, ο πρωθυπουργός του Ασσάμ Γκοπινάθ Μπορντολόι δήλωσε ότι η επιθυμία του ήταν "η ένταξη του Σιλέτ στην Ανατολική Βεγγάλη". Στις 3 Ιουλίου 1947, η κυβέρνηση της Βρετανικής Ινδίας ανακοίνωσε ότι στις 7 Ιουλίου 1947 θα λάβει χώρα δημοψήφισμα για το μελλοντικό καθεστώς του Σιλέτ. Ο Χ. Κ. Στοκ διορίστηκε επίτροπος του δημοψηφίσματος.
Δευτέρα

Γενικά

Συνήθως είναι η μέρα που επανέρχονται οι εργαζόμενοι στη δουλειά τους, μετά τις αργίες του Σαββάτου και της Κυριακής. Το ίδιο συμβαίνει και με τους μαθητές (σε νηπιαγωγεία, δημοτικά, γυμνάσια και λύκεια) καθώς το Σάββατο και η Κυριακή είναι αργίες. Έτσι, η Δευτέρα έχει συνδεθεί με το τέλος της ξεκούρασης και της επιστροφής στη δουλειά.
Στη βιβλική παράδοση, δηλαδή στο Χριστιανισμό και τον Ιουδαϊσμό, η Δευτέρα είναι η δεύτερη μέρα της εβδομάδας. Σε αρκετές χώρες της Ευρώπης, Αυστραλίας, Αφρικής και Νότιας Αμερικής η Δευτέρα θεωρείται συχνά η πρώτη ημέρα της εβδομάδας. Στην Ασία, πολλές γλώσσες αναφέρονται στη Δευτέρα ως "ημέρα της αρχής". Παραδείγματος χάριν, η Δευτέρα στα Κινεζικά είναι xingqi yi (星期一) που σημαίνει η ημέρα ένα της εβδομάδας.
Το διεθνές πρότυπο ISO 8601 καθορίζει τη Δευτέρα ως πρώτη ημέρα της εβδομάδας. Τα περισσότερα σύγχρονα Λειτουργικά Συστήματα δίνουν τη δυνατότητα προεπιλογής μεταξύ της Δευτέρας και της Κυριακής ως πρώτης ημέρας της εβδομάδας στα ημερολόγια.
Ο Άγιος Φραγκίσκος δέχεται τα στίγματα (Τζιότο)

Ιστορικά στοιχεία

Το έργο είχε αρχικά φιλοτεχνηθεί για τη μοναστηριακή εκκλησία του Σαν Φραντσέσκο στην Ασίζη. Από εκεί μεταφέρθηκε στο κοιμητήριο της Πίζας, απ' όπου το «απέσπασαν» το 1814 οι επίτροποι Καλών Τεχνών του Ναπολέοντα Α΄. Όπως και «Η Παναγία εν δόξη» του Τσιμαμπούε, το έργο παρέμεινε στο Παρίσι και μετά τη Συνθήκη της Βιέννης του 1815.

Περιγραφή

Σε ενιαία επιφάνεια είναι σχεδιασμένες η κεντρική σκηνή, όπου ο Άγιος Φραγκίσκος της Ασίζης δέχεται τα στίγματα στο όρος Βέρνα, και, στο κάτω μέρος, στη λεγόμενη πρεντέλα, τρεις σκηνές που απεικονίζουν το «Όνειρο του Πάπα Ιννοκέντιου Γ'», την «Επικύρωση του Κανόνα του Τάγματος των Φραγκισκανών» και το «Κήρυγμα του Αγίου Φραγκίσκου στα Πουλιά». Όπως και η κυρίως παράσταση, οι σκηνές της βάσης είναι εμπνευσμένες από τις νωπογραφίες στην Άνω Βασιλική της Ασίζης, τις οποίες φιλοτέχνησε ο Τζιότο μεταξύ των ετών 1297 και 1300.
Σύμφωνα με το θρύλο, ο Άγιος Φραγκίσκος, κατά τη διάρκεια μιας περιόδου νηστείας και προσευχής σαράντα ημερών στα Απέννινα με τους μαθητές του, είχε ένα όραμα κάποιο πρωινό, ενώ ο ήλιος ανέτειλε. Είδε τον Ιησού Χριστό με τη μορφή Σεραφείμ ψηλά στον ουρανό, με αποτέλεσμα να πέσει στα γόνατα από δέος και φόβο, σηκώνοντας ψηλά τα χέρια σε ένδειξη παράδοσης. Όταν το όραμα παρήλθε, ένιωσε οξύ πόνο και ανακάλυψε πως είχε λάβει τα στίγματα (τραύματα στα χέρια και τα πόδια που δέχτηκε ο Χριστός κατά τη Σταύρωση).
Η υπογραφή του καλλιτέχνη στο αυθεντικό πλαίσιο (OPUS IOCTI FLORENTINI) παρουσιάζει επίσης μεγάλο ενδιαφέρον, αν σκεφτεί κανείς ότι ο Τζιότο, απ' όσο γνωρίζουμε, έχει υπογράψει μόνο δύο ακόμη έργα του: το λεγόμενο «Πολύπτυχο της Μπολόνιας» και το «Πολύπτυχο Baroncelli» στη Βασιλική της Σάντα Κρότσε της Φλωρεντίας.
Ταρασάρι

Σύνθεση

Το Ταρασάρι αποτελείται από ζάχαρη. Είναι πολύ γλυκό στη φύση του.
Ιμπραήμ Κουτλουάι

Καριέρα

Έπαιξε στην Φενερμπαχτσέ Κωνσταντινούπολης (1993-1999) και στην Εφές Πίλσεν (1999-2000). Έπαιξε επίσης στην ΑΕΚ Αθηνών (2000-2001) αλλά και στον Παναθηναικό (2001-2003, 2005). Την περίοδο 2004-2005 έκανε το μεγάλο βήμα και πήγε στο NBA και τους Seattle Supersonics. Έπειτα ξαναγύρισε στον Παναθηναϊκό το 2005 και την περίοδο 2005-2007 έπαιξε στην Ούλκερ. Επόμενος σταθμός του, ο ΠΑΟΚ, στην προσπάθειά του να αποφύγει τη στρατιωτική θητεία και τελευταίος η ITU. Έκτοτε έχει υπηρετήσει το άθλημα που τον ανέδειξε είτε ως σχολιαστής τηλεοπτικών μεταδόσεων - είτε ως διοικητικός παράγοντας (Νταρουσάφακα). 
Έχει σκοράρει 50 πόντους σε έναν αγώνα στο Ευρωμπάσκετ κάτω των 22 εναντίον της Ιταλίας και 41 πόντους  σε αγώνα της Ευρωλίγκας εναντίον της Τσιμπόνα Ζάγκρεμπ.
Έχει επίσης υπάρξει μέλος και αρχηγός της εθνικής ομάδας της Τουρκίας.
.ye

.ye είναι ο top-level domain κωδικός για την Υεμένη στο διαδίκτυο. Δημιουργήθηκε το 1996.

Κανονισμοί .ye

Για να εγγραφεί ένας τομέας .ye, η κατοχή μιας τοπικά εγγεγραμμένης εταιρείας είναι απαραίτητη. Ωστόσο, μερικές υπηρεσίες εγγραφής παρέχουν τοπική παρουσία για μη Υεμενίτες πελάτες. Τα ονόματα τομέα πρέπει να φιλοξενούνται στην Υεμένη.

Δεύτερος τομέας κορυφαίου επιπέδου

Ένας δεύτερος τομέας κορυφαίου επιπέδου θα χρησιμοποιηθεί για την Υεμένη, προοριζόμενος για ονόματα τομέα στην τοπική γλώσσα. Η συμβολοσειρά اليمن. (al-Yaman) καταχωρήθηκε και εγκρίθηκε για το σκοπό αυτό τον Μάρτιο του 2011, αλλά δεν έχει ενεργοποιηθεί και οι τομείς δευτέρου επιπέδου δεν χορηγήθηκαν εκείνη την εποχή.
Δημήτρης Ράπτης

Καριέρα

Γεννημένος στην Αλεξανδρούπολη, ο Δημήτρης Ράπτης ξεκίνησε το βόλει από πολύ μικρή ηλικία στις ακαδημίες της Ορεστιάδας, στις οποίες παρέμεινε μέχρι το 2009.
Ήταν τότε που αποφάσισε να κάνει το μεγάλο βήμα στην καριέρα του και να μεταγραφεί στον Ολυμπιακό Πειραιώς, με τη φανέλα του οποίου αγωνίστηκε στα πρωταθλήματα ΕΣΠΕΔΑ Παίδων αλλά και Εφήβων, κατακτώντας μάλιστα πολλούς τίτλους.
Το 2013 αποφάσισε να αφήσει τον Πειραιά και να μεταβεί στην Αργυρούπολη προκειμένου να μεταγραφεί στην τοπική ομάδα. Με την ομάδα της Αργυούπολης έφτασε μια ανάσα από την άνοδο στην Α1 Εθνική Κατηγορία, ωστόσο η ομάδα του δεν κατάφερε τελικά να πανηγυρίσει την άνοδο.
Από τον Σεπτέμβριο του 2014 και μέχρι σήμερα, ο Δημήτρης Ράπτης αγωνίζεται στο πρωτάθλημα της Β’ Εθνικής (ΕΣΠΕΘΡ) με τη φανέλα της Νέας Βύσσας.
Διαμαντής Αξιώτης

Βιογραφικό

Γεννήθηκε στην Καβάλα στις 6 Ιανουαρίου 1942. Οι γονείς του κατάγονταν από το χωριό Στέρνα της Ανατολικής Θράκης. Στην Μακεδονία ήρθαν ως πρόσφυγες το 1922, όπου και παρέμειναν μονίμως. Ξεκίνησε οικονομικές και πολιτικές σπουδές στο Αριστοτέλειο Πανεπιστήμιο της Θεσσαλονίκης, που όμως διέκοψε. Με τη συγγραφή ασχολήθηκε στην αρχή ως πάρεργο και λίγο αργότερα επαγγελματικά. Επί σειρά ετών ήταν υπεύθυνος των λογοτεχνικών περιοδικών Σκαπτή Ύλη  και Υπόστεγο.  Εξέδωσε ποιητικές συλλογές, συλλογές διηγημάτων, ανθολογίες ποίησης και πεζογραφίας καθώς και τα μυθιστορήματα: Το ελάχιστον της ζωής του (1999), Πλωτές γυναίκες (2002), Μοιρασμένα χιλιόμετρα (2004), Λάθος λύκο(2010). Ποιήματα και πεζά του έχουν δημοσιευθεί σε διάφορα λογοτεχνικά περιοδικά, εφημερίδες και ανθολογίες. Έργα του έχουν μεταφραστεί στην αγγλική και γερμανική γλώσσα. Έχει συνεργαστεί με την Ελληνική Ραδιοφωνία και είναι μέλος της Εταιρείας Συγγραφέων.

Επιμέλειες εκδόσεων

Όλων των εκδόσεων της Δημοτικής Βιβλιοθήκης Καβάλας, περιόδου 1983 - 1988, του περιοδικού "Σκαπτή Ύλη" Β΄ περιόδου και σειρά τευχών του περιοδικού "Υπόστεγο Καβάλας".

Ραδιόφωνο

Συνεργάτης της ΕΡΑ  από το 1986 έως το 1995.
Κρητικός βάτραχος

Περιγραφή

Πρόκειται για ένα μεσαίου μεγέθους βάτραχο, του οποίο το ολικό μέγεθος δεν ξεπερνά τα 8.5cm. Παρατηρείται μεγάλη χρωματική ποικιλία στο είδος.

Βιολογία

Ημερόβιος, ντροπαλός βάτραχος που συχνά λιάζεται έξω από το νερό και βουτά μέσα σε αυτό μόλις αισθανθεί κίνδυνο. Συναντάται σε έλη, λίμνες, ρεματιές και στάσιμα νερά. Ζευγαρώνει την άνοιξη και τα θηλυκά γεννούν αυγά σε αρκετές συστάδες μερικών εκατοντάδων μέσα στο νερό.
Ρυθμιστική Επιτροπή Τηλεπικοινωνιών του Μπανγκλαντές

Η Ρυθμιστική Επιτροπή Τηλεπικοινωνιών του Μπανγκλαντές (ΡΕΤΜ) (Βεγγαλικά: বাংলাদেশ টেলিযোগাযোগ নিয়ন্ত্রণ কমিশন‎) είναι ανεξάρτητη επιτροπή που ιδρύθηκε βάσει του Νόμου Τηλεπικοινωνιών του Μπανγκλαντές το 2001 (Νόμος αρ. 18 του 2001). Η επιτροπή είναι υπεύθυνη για τη ρύθμιση όλων των θεμάτων που σχετίζονται με τις τηλεπικοινωνίες (καλωδιακή, κυψελοειδή, δορυφορική και καλωδιακή) από το Μπαγκλαντές.
Η Επιτροπή άρχισε να λειτουργεί από τις 31 Ιανουαρίου του 2002 με όραμα την διευκόλυνση των οικονομικά προσιτών τηλεπικοινωνιακών υπηρεσιών και την αύξηση της τηλεπυκνότητας τουλάχιστον στα 10 τηλέφωνα ανά 100 κατοίκους μέχρι το 2010.

Διατάγματα φιλτραρίσματος σε Bloggers, Μάρτιος 2013

Τον Μάρτιο του 2013, η ΡΕΤΜ επικρίθηκε από το Παρατηρητήριο Ανθρωπίνων Δικαιωμάτων
και άλλες ομάδες για την απαγόρευση του μια σειρά από ιστοσελίδων "άθεων blogger". Τα ιστολόγια που έχουν απαγορεύτηκαν από την ΡΕΤΜ περιλαμβάνουν το βραβευμένο δημοφιλές ιστολόγιο
του Ασίφ Μοχιουντίν, που δέχτηκε επίθεση από ομάδα ανθρώπων που κρατούσαν μασέτες τον Ιανουάριο.
Ο Μοχιουντίν συνελήφθη τον επόμενο μήνα, μαζί με τρεις άλλους bloggers
.
Πέτρος Ταμπούρης

Βιογραφία

Γεννήθηκε στις 29 Σεπτεμβρίου του 1964 στην Αθήνα. Παίζει κυρίως κανονάκι. Έχει επιμεληθεί την ηχογράφηση και έκδοση σε δίσκους πολλές σειρές με παλιά μουσικά είδη, μέχρι και μουσική της αρχαίας Ελλάδας. Εκτός από μουσική, έχει σπουδάσει και πληροφορική στο Εθνικό Μετσόβιο Πολυτεχνείο.
Γιάννης Σβορώνος

Βίος

Ο Γιάννης Σβορώνος γεννήθηκε στη Δράμα το 1919. Έζησε στη Θεσσαλονίκη από το 1923 έως το 1962. Παρακολούθησε μαθήματα στην Ανωτάτη Σχολή Καλών Τεχνών από το 1937 έως το 1939. Το 1944 ξεκίνησε την συνεργασία του με τα λιθογραφία Χάγουελ και Κώττα. Η βασική επαγγελματική ενασχόλησή του ήταν οι γραφικές τέχνες. Το 1945 εκδίδει με το λογοτέχνη Γ. Κιτσόπουλο το περιοδικό τέχνης Κοχλίας (1945-1948). Η πρώτη του εμφάνιση ως σκηνογράφου-ενδυματολόγου πραγματοποιείται με την παράσταση Νεφέλες (θίασος Καλλιτεχνικής Εταιρείας).Από το 1954 μέχρι το 1964 εργάζεται στην Διεθνή Έκθεση Θεσσαλονίκης στο σχεδιασμό αφισσών, καταλόγων και εντύπων. Το 1963 εγκαθίσταται στην Αθήνα και από το 1964 εργάζεται στο τμήμα γραφικών τεχνών της διαφημιστικής εταιρείας ΈΡΓΟΝ.Πέθανε στην Αθήνα το 1987.

Επιδράσεις-θεματολογία

Στο ζωγραφικό έργο του, θα μπορούσε να διακριθεί σε τρεις περιόδους α) 1940-1950: αν και περιορισμένο αριθμητικώς, έχει δεχθεί επιδράσεις από τους Ανρί Ματίς, Χένρυ Μουρ, Ραούλ Ντυφύ. Η θεματολογία του κινείται μεταξύ νεκρής φύσης εσωτερικών χώρων, γυναικείων μορφών,αστικών και ελεύθερων τοπίων από περιοχές της Χαλκιδικής και της Θεσσαλονίκης.Υλικά του του μολύβι, η σινική, οι κηρομπογιές, οι τέμπερες, τολάδι σε χαρτόνι ή ξυλοτέξ. β)1951-1958: εδω κυριαρχεί η γεωμετρικότητα και η αφαίρεση. γ)1959-1967: γεωμετρική αφαίρεση κυριαρχεί πάλι δ) 1968-1987: κυριαρχεί η μεταζωγραφική αφαίρεση με σκληρές γωνίες, χρωματικές ζώνες

Αποτίμηση του έργου του

Με το έργο του έχει αναδειχθεί ως ένας από του πιο σημαντικούς εισηγητές της γραφιστικής στην Ελλάδα.
Βεσπασιανός

Περίληψη

Ο Βεσπασιανός γεννήθηκε στις 17 Νοεμβρίου του 9 χρόνου  μ.Χ. στη Φαλακρίνα (Falacrina) της περιοχής των Σαβίνων. Είχε τρία αδέλφια, ωστόσο το μεγαλύτερο από αυτά, το οποίο ήταν κορίτσι, πέθανε στη γέννα. Η πολιτική του σταδιοδρομία ξεκίνησε το 37, όταν εξελέγη κοσμήτορας στη Κρήτη και στην Κυρηναϊκή, ενώ το 39 εξελέγη πραίτορας, την περίοδο που αυτοκράτορας ήταν ο Καλιγούλας. Αργότερα εξελέγη ύπατος στη Γερμανία. Το 69, ο Βεσπασιανός έγινε αυτοκράτορας της Ρωμαϊκής Αυτοκρατορίας. Κατά τη διάρκεια της βασιλείας του δημιούργησε πολλά κτήρια, όπως το Κολοσσαίο και το Φόρουμ, καθώς και επέβαλλε φόρο για την ούρηση. Πέθανε το 79, ωστόσο τα αίτια του θανάτου του αμφισβητούνται.Ηταν πολεμιος του χριστιανισμου.